ไฟแนนซ์ทูเดย์
...ต้องติดตามการพลิกเกมของกระทรวงการคลัง หลังบอร์ดของออมสิน ซึ่งนำโดย พรรณี สถาวโรดม ประธานคณะกรรมการคนปัจจุบัน รวมคณะกรรมการคนอื่นอีก 78 คน กำลังจะหมดวาระลงในเดือน พ.ย.นี้ โดยกระทรวงการคลังน่าจะเข็ดแล้วกับการดึงคนนอกเข้ามาเป็นประธานคณะกรรมการ เพราะเกิดปัญหาความขัดแย้งทีไรก็ไม่สามารถควบคุมสถานการณ์ได้ จนเป็นเรื่องราวฉาวโฉ่ ที่สำคัญดันไปกระเทือนถึงการปล่อยสินเชื่อให้กับลูกค้าประชาชนเสียด้วย
28 ก.ย. 2555

...ต้องติดตามการพลิกเกมของกระทรวงการคลัง หลังบอร์ดของออมสิน ซึ่งนำโดย พรรณี สถาวโรดม ประธานคณะกรรมการคนปัจจุบัน รวมคณะกรรมการคนอื่นอีก 78 คน กำลังจะหมดวาระลงในเดือน พ.ย.นี้ โดยกระทรวงการคลังน่าจะเข็ดแล้วกับการดึงคนนอกเข้ามาเป็นประธานคณะกรรมการ เพราะเกิดปัญหาความขัดแย้งทีไรก็ไม่สามารถควบคุมสถานการณ์ได้ จนเป็นเรื่องราวฉาวโฉ่ ที่สำคัญดันไปกระเทือนถึงการปล่อยสินเชื่อให้กับลูกค้าประชาชนเสียด้วย
...งานนี้เชื่อว่า วิรุฬ เตชะไพบูลย์ รมช.คลัง น่าจะไฟเขียวให้ใช้สูตรเดิม คือแต่งตั้งข้าราชการในกระทรวงการคลังระดับซี 910 หรือระดับอธิบดีเข้าไปนั่งประธานคณะกรรมการ เนื่องจากน่าจะคุยกันรู้เรื่องมากกว่า เพราะที่ผ่านมาออมสินเหมือนจะโดนเพื่อนแบงก์รัฐด้วยกันเร่งเดินหน้าสนองนโยบายรัฐบาลแซงหน้าไปหลายขุมแล้ว 
...ประกาศหาคนหายหลังสื่อรุมเล่นข่าวรับจำนำข้าวฉาว เพราะ ลักษณ์ วจนานวัช ผู้จัดการ ธ.ก.ส. ซุ่มเก็บตัวเงียบรูดซิบปากไม่อยากเป็นข่าวพาดหน้าหนึ่งมานานเป็นเดือนสองเดือน ว่าไปแล้วก็น่าเห็นใจคนทำงานเหนื่อยก็เหนื่อย แถมถ้าพูดความจริงก็โดนเล่นงานอีก นี่แหละหนาการเมืองไทย
...ขอแสดงความยินดีกับ 2 มือดีของ ธ.ก.ส. ได้แก่ วินัย เครือตรีประดิษฐ์ รองผู้จัดการ ธ.ก.ส. และ อรุณ เลิศวิไลย์ ผู้ช่วยผู้จัดการ ธ.ก.ส.ซึ่งเคยเป็นอดีตเจ้าพ่อเช็คเกี๊ยวอ้อย ที่กำลังครบวาระจะเกษียณในสิ้นเดือน ก.ย.นี้ หลังจากนี้ชีวิตคงสบายไม่ต้องปวดหัวกับโครงการจำนงจำนำ
...คงต้องขึ้นอยู่ที่กระทรวงการคลังแล้วว่า จะไฟเขียวตามมติบอร์ดธนาคารอิสลามแห่งประเทศไทย เมื่อวันที่ 24 ก.ย. ที่รับทราบข้อเสนอของคณะกรรมการสรรหา ที่มี มนัส แจ่มเวหา รองปลัดกระทรวงการคลัง นั่งเป็นประธาน และได้เสนอชื่อ ธานินทร์ อังสุวรังษี ที่ถูกแย้งว่ามีคุณสมบัติไม่ครบตามเงื่อนไข งานนี้ลุ้นกันระทึก...ระหว่างถูกต้องกับถูกใจ...